หนุ่มภูเก็ต ปั่นวีลแชร์มุ่งหน้าพระบรมมหาราชวัง ถวายสักการะในหลวง ร.9 
(ภาพจาก Jantima Kraithong),ใจเกินร้อย หนุ่มเจ้าของร้านซ่อมทีวีในจังหวัดภูเก็ต ที่พิการไร้ขาซ้าย ปั่นวีลแชร์ออกจากภูเก็ตมุ่งหน้ามาพระบรมมหาราชวัง เพื่อถวายสักการะพระบาทสมเด็จพระปรมินทรมหาภูมิพลอดุลยเดช,เมื่อวันที่ 28 ต.ค.59 ผู้สื่อข่าวรายงานว่า มีผู้ใช้เฟซบุ๊กชื่อว่า Jantima Kraithong ได้โพสต์ภาพพร้อมข้อความลงในเพจ ‎ขับรถแบบนี้ต้องประจาน ภูเก็ต พร้อมระบุว่าดังนี้ ขออนุญาตนะคะ ใครพบพี่คนนี้ฝากช่วยเหลือหน่อยนะคะ อยากให้ช่วยซื้อพวกข้าว-น้ำให้พี่แก พี่เขาจะเดินทางไปสักการะพระบรมศพฯ ที่กรุงเทพฯ ขณะนี้น่าจะถึงบริเวณ ต.ไม้ขาว-บ้านเมืองใหม่ ฝากหน่อยนะคะ,ทั้งนี้ในภาพที่โพสต์เป็นภาพชายหนุ่มที่พิการมีขาขวาข้างเดียว นั่งอยู่บนวีลแชร์ที่ประดิษฐ์ขึ้นเองง่ายๆ ด้วยล้อรถจักรยาน กำลังจอดอยู่บนถนน ข้างๆ มีขวดเครื่องดื่มเกลือแร่วางอยู่ ที่หัวสวมหมวกแก๊ปสีดำมีสัญลักษณ์เลข ๙ ขณะเดียวกันที่หัวไหล่มีธงชาติไทยคลุมไว้ ใบหน้ากำลังยิ้มแย้มอย่างความสุข,อย่างไรก็ตามได้มีผู้เข้ามาแสดงความคิดเห็นเป็นจำนวนมาก โดยส่วนใหญ่ต่างพากันชื่นชมจิตใจที่แกร่งของชายพิการผู้นี้ที่มีความเข้มแข็ง ทำในสิ่งที่คนธรรมดาจำนวนมากทำไม่ได้ เพื่อความรักและอาลัยที่มีต่อพระบาทสมเด็จพระปรมินทรมหาภูมิพลอดุลยเดช เช่น ยอมรับใจพี่เลยครับ พี่สุดยอดมากสู้ๆ ครับ…สู้ๆ ครับพี่ ใจเกินร้อยจริงๆ ครับ หรือ สู้ๆ นะครับ เอาใจช่วยครับ บ้างก็ระบุว่าจดจำชายคนดังกล่าวได้ เขาคือ พี่ปอง ซ่อมได้ ซึ่งเปิดร้านซ่อมทีวีแถวตลาดท้ายรถ พี่คนนี้แกเป็นเจ้าของกิจการใน จ.ภูเก็ตนะครับ แกเป็นคนสู้ชีวิตมากครับ นับถือใจแกเลยครับ สู้ๆ ครับ หรือ แกเคยร่วม Bike for Dad ครับ ผมจำได้ สุดยอดมากขอส่งเเรงใจเชียร์กันด้วยครับ เป็นต้น.
ใจเกินร้อย หนุ่มเจ้าของร้านซ่อมทีวีในจังหวัดภูเก็ต ที่พิการไร้ขาซ้าย ปั่นวีลแชร์ออกจากภูเก็ตมุ่งหน้ามาพระบรมมหาราชวัง เพื่อถวายสักการะพระบาทสมเด็จพระปรมินทรมหาภูมิพลอดุลยเดช
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พระบรมมหาราชวัง,หนุ่มพิการ,ปั่นวีลแชร์,ภูเก็ต